|  |
| --- |
| Nicole Scherzinger |
|  
Nicole Scherzinger 2012 m. |
| Biografija |
| Pilnas vardas | Nicole Prescovia Elikolani Valiente Scherzinger |
| Dar žinoma | Nicole Kea |
| Gimė | 1978 m. birželio 29 d. (45 metai) Honolulu, Havajai,  JAV |
| Žanrai | Pop, R&B |
| Veikla | Dainininkė, šokėja, aktorė, modelis, dainų autorė |
| Aktyvumo metai | 2001–dabar |
| Įrašų kompanija | Polydor Records, A&M Records, Interscope Records |
| Susijusi veikla | Days of the New, Eden's Crush, Pussycat Dolls, will.i.am |
| Svetainė | www.hernameisnicole.com |

**Nicole Prescovia Elikolani Valiente Scherzinger** (g. 1978 m. birželio 29 d.) – Jungtinių Amerikos Valstijų dainininkė, šokėja, dainų autorė, modelis ir aktorė, pagrindinė grupės „Pussycat Dolls" vokalistė, šokių konkurso „Dancing with the Stars" nugalėtoja.

Vaikystė
--------

Scherzinger gimė Honolulu, Havajuose. Jos tėvas Alfonso Valiente yra filipinietis, o mama Rosemary havajiečių ir ukrainiečių kilmės. Nicole tėvai išsiskyrė, kai ji dar tebuvo kūdikis. Kai Nicole buvo šešeri, ji su mama, vokiečių kilmės amerikiečiu patėviu Gary Scherzinger ir seserimi Ke’ala persikėlė gyventi į Kentukį.

Vaikystėje domėjosi menais ir lankė aktorines studijas. Nicole viename interviu atskleidė, jog jos namuose buvo griežtas katalikų auklėjimas. Būdama paauglė, Scherzinger laimėjo antrąją vietą 1996 m. „Kentucky State Fair Coca-Cola" talentų konkurse. Scherzinger universitete atliko kelis pagrindinius miuziklų vaidmenis. 1999 m. nepabaigė universiteto, nes pradėjo dainuoti roko grupėje „Days of the New".

Karjera
-------

### „Eden’s Crush"

*Pagrindinis straipsnis – Eden's Crush*.
1999 m. Scherzinger atliko pritariamuosius vokalus „Days of the New" antrajame studijiniame albume, o 2001 m. ji įrašė 2 dainas su Barry Drake F.O.B.

2001 m. Scherzinger dalyvavo realybės šou „Popstars", kurį laimėjusi pateko į pop grupę „Eden's Crush". Grupė geriausiai žinoma dėl savo debiutinio singlo „Get Over Yourself (Goodbye)", kuris gerai pasirodė Kanados tope Canadian Singles Chart ir pasiekė top 10-tuką Hot 100 tope. Pirmajam singlui buvo sukurtas vaizdo klipas. Antrasis grupės singlas „Love This Way" buvo ne toks populiarus, tačiau gavo daug radijo stočių dėmesio.

Jų debiutinis studijinis albumas „Popstars" buvo atestuotas auksiniu ir pasiekė #6 poziciją Billboard 200 tope, tačiau neprilygo kitų šalių „Popstars" laidos nugalėtojų pardavimams. Grupė pradėjo koncertuoti su „\*NSync" ir Jessica Simpson. Grupė 2002 m. iširo dėl grupės įrašų kompanijos susijungimo su kita kompanija, taip pat dėl merginų solo projektų bei nesantaikos grupėje. Dainų kūrėja Kara DioGuardi, kuri taip kūrė „Eden’s Crush" grupei, padėjo kurti dainas su Scherzinger albumams „PCD" bei „Her Name is Nicole". Nicole teigia, jog grupėje buvo nesutarimų, bet ši patirtis ją užgrūdino.

Po „Eden’s Crush" iširimo, Scherzinger sukūrė keletą reklaminių dainų, pasivadinusi Nicole Kea. Vienas iš jų, koveris „Breakfast in Bed" buvo panaudotas 2003 m. filme „Visados kaip pirmą kartą". Dainos prodiuseris buvo Nick Hexum, kuris tuo metu buvo Nicole vaikinas.

Scherzinger dirbo su Japonijos roko grupės „X Japan" vokalistu Yoshiki. Ji perdainavo angliškai vieną jų dainą „I’ll Be Your Love" kartu su Tokijo simfoniniu orkestru. Ši daina pasirodė 2003 m. albume „Exposition of Global Harmony".

### „The Pussycat Dolls"

*Pagrindinis straipsnis – Pussycat Dolls*.
Scherzinger kartu su „Pussycat Dolls" 2009 m.
2003 m. gegužę Scherzinger prisijungė prie grupės „The Pussycat Dolls". Pirmas pasirodymas su grupe buvo garsioje pokalbių laidoje „The Late Show with David Letterman". Grupė išpopuliarėjo visame pasaulyje. Grupės hitai „Don’t Cha", „Buttons", „Wait a Minute", „Stickwitu" ir „Beep" yra užėmę pirmas vietas įvairių šalių topuose, debiutinis albumas „PCD" tapo platininiu. Antrasis studijinis albumas „Doll Domination" taip pat tapo platininiu, be to Scherzinger vienintelė grupės narė, kuri yra viena iš šio albumo dainų autorių.

„Pussycat Dolls" dažnai kritikuojama dėl to, jog Nicole neleidžia pasireikšti kitoms grupės narėms. Ji dažniausiai atlieka visus vokalus (net pritariamuosius).

Kartu su „Pussycat Dolls", Scherzinger buvo pasiūlyta įrašyti anglišką versiją dainos „Jai Ho", kuri yra 2008 m. kultinio filmo „Lūšnyno milijonierius" garso takelis. Nicole vienintelė dainuoja šioje dainoje, todėl ant singlo viršelio yra parašyta *Pussycat Dolls kartu su Nicole Scherzinger*. Dėl to 2009 m. kilo gandų, jog Nicole palieka grupę, tačiau Nicole paneigė šiuos gandus.

2009 m. vasarą spaudoje pradėjo rodytis pranešimai apie įtampą grupėje, mat grupę ardė nuolatinės pavydo scenos dėl išskirtinio statuso, kurį, lyginant su kitomis narėmis, turėjo lyderė Nicole Scherzinger. Robin Antin kelis kartus neigė, jog grupė išsiskirstė. O narė Melody teigė, jog grupė dabar daro pertrauką. Tačiau kita grupės narė Kimberly pradėjus karjerą realybės šou, duodama interviu atskleidė, jog grupės narės yra nepatenkintos savo padėtimi. Wyatt teigia, kad Nicole buvo taikomos privilegijos, kaip atskiras turų autobusas, atskiras persirengimo kambarys, kol kitos grupės narės viskuo dalinosi. 

Visos merginos, išskyrus Nicole, paliko grupę. „The Pussycat Dolls" veikla šiuo metu sustabdyta, bet visos teigia, kad niekada negali žinoti – galbūt sulauksime sugrįži.

### Solo karjera

Po „Pussycat Dolls" debiuto Scherzinger pradėjo bendradarbiauti su kitais atlikėjais. 2005 m. ji bendradarbiavo su Shaggy, Vittorio Grigolo ir Will Smith. 2006 m. ji su Avant įrašė bendrą singlą „Lie About Us", bei su Diddy pirmąjį singlą iš jo albumo – „Come to Me" (kuriam ji taip pat parašė žodžius).

Nuo 2006 m. Nicole dirbo prie savo solinio projekto pavadinimu „Her Name Is Nicole". Šio albumo prodiuseriai buvo will.i.am, Timbaland, Kara Dioguardi ir Bryan Michael Cox. Ji bendradarbiavo su Macy Gray, Akon, Busta Rhymes, Timbaland ir Sting.

2008 m. paremdama Barack Obama kandidatūrą i JAV prezidentus, ji pasirodė su kitomis garsenybėmis will.i.am dainoje „Yes We Can". 2008 m. Scherzinger sudainavo labdarai skirtoje dainoje su kitomis garsenybėmis. Daina vadinasi „Just Stand Up" ir buvo skirta kovai prieš vėžį.

Nicole įrašė grupės „Snow Patrol" grupės vokalisto Gary Lightbody parašytą dainą pavadinimu „Just Say Yes", kurią išgyrė kritikai. Šią dainą prieš tai atmetė Gwen Stefani. Ne-Yo parašė dvi dainas Scherzinger. Viena iš jų buvo baladė „Happily Never After", kuri buvo pirmiau pasiūlyta Britney Spears ir jos albumui „Blackout". Kita daina buvo taip pat baldė pavadinimu „Save Me from Myself". Timbaland prodiusavo dainą pavadinimu „Physical", kuri pasidorė filme „Fantastic Four: Rise of the Silver Surfer". Nicole įrašė dainą, kuri vadinosi „Power’s Out", su Jungtinės Karalystės atlikėju Sting

Tačiau, 2009 m. buvo pranešta, jog jos solinis projektas nutraukiamas.

Kelios dainos iš nepasirodžiusio albumo, buvo panaudotos „Dolls" antrajame albume „Doll Domination", tai: „Happily Never After", „Who’s Gonna Love You" ir „When I Grow Up". O atlikėja Christina Milian įrašė vieną jos dainą „Punch You In Your Sleep" savo naujam albumui „Elope". O pirmiau Nicole skirta daina pavadinimu „Alienated" parašyta Keri Hilson, dėl neišleisto Nicole albumo Keri įrašė savo albumui. „Just Say Yes" įrašė grupė „Snow Patrol" albumui „Up to Now".

2009 m. Nicole atskleidė, jog kai „Pussycat Dolls" padarys pertrauką, ji išleis solo albumą. Ji ruošėsi dirbti su will.i.am, Timbaland, Lady GaGa, Shiloh, Chris Brown ir A. R. Rahman.

Tačiau, iš neišleisto albumo buvo išleisti keli singlai. Pirmasis singlas iš albumo buvo „Whatever U Like" (su T.I), o antrasis „Baby Love" (kartu su will.i.am). Taip pat ji išleido „Duran Duran" dainos koverį „Rio", skirtą kompanijos „Unilever" reklamai.

2010 m. Nicole atskleidė, kad singlas iš „Doll Domination" pavadinimu „I Hate This Part" irgi buvo skirtas jos albumui.

2010 m. vėl pasirodė pranešimai, kad Nicole vėl pradėjo įrašinėti solo albumų. Ji įrašė duetą su gitaristu Slash jo albumui. 2010 m. vasario 1 d. Nicole kartu su daugeliu kitų dainininkų įrašė dainos „We Are the World" koverį, skirtą žemės drebėjimo Haityje aukoms paremti. Pasirodė pranešimai, kad Nicole įrašinėja duetą kartu su Jay Sean. Ir prie albumo dirba kartu su Chuck Harmony.

2010 m. Nicole kartu su partneriu Dereku Hough dalyvavo garsiajame televizijos projekte – šokių konkurse „Dancing with the Stars" ir laimėjo 1-ą vietą. Iškart po šou Nicole išleido singlą tik ineternetui pavadinimu „Nobody Can Change Me".

2010 m. vasarą prodiuseris RedOne patvirtino, jog jis yra Nicole debiutinio solinio albumo vyriausias prodiuseris. 2010 m. spalio 14 d. Scherzinger naujasis singlas iš albumo pavadinimu „Poison" debiutavo jos oficialioje svetainėje ir jos oficialiame „YouTube" kanale. 2010 m. lapkričio 18 d. Nicole kartu su atlikėju Prince koncertavo Abu Dabyje.

### Aktorystė ir kita sceninė veikla

Scherzinger pasirodė keliuose JAV serialuose. Kaip TV komedijoje „Half & Half" (vaidino Jasmine), bei kitame seriale „My Wife and Kids". Taip pat ji pasirodė 2003 m. filme „Meilė nieko nekainuoja". Nicole net nusifilmavo kartu su krepšininku LeBron James kompanijos „Nike" batų reklamoje.

2006 m. ji nusifilmavo „Bench Body" reklamai Filipinuose. 2008 m. ji nusifilmavo „Clear Shampoo ir Conditioner" reklamoje. Abi šios reklamos dažnai rodomos Azijoje. Taip pat ji vaidino 2003 m. filme „Vejantis gražuoliuką", jame taip pat pasirodė kita „Eden’s Crush" narė Ivette Sosa. 2007 m. ji pasirodė vienoje serialo „Cukrus" serijoje. 2009 m. Nicole pasirodė „Nickelodeon" kanalo serialo „Big Time Rush" pirmojoje serijoje.

2009 m. gruodį Scherzinger tapo NBC muzikinio konkurso „The Sing-Off" viena iš teisėjų. 2010 m. gruodį Nicole pasirodė ir antrame šio šou sezone. 2010 m. birželio 4 d. pranešta, jog Nicole atliks Maureen vaidmenį miuzikle „Nuoma", kurį režisuoja aktorius Neil Patrick Harris. 2010 m. lapkričio 15 d. Nicole pasirodė seriale „How I Met Your Mother", kuriame atliko Jessica Glitter vaidmenį.

Diskografija
------------

| Nr. | Albumas | Metai |
| --- | --- | --- |
| 1 | Killer Love | 2011 |
| 2 | PLANUOJAMAS ŠIŲ METŲ RUDENĮ | 2014 |

| Nr. | Albumai su The Pussycat Dolls | Metai |
| --- | --- | --- |
| 1 | PCD | 2005 |
| 2 | Doll Domination | 2008 |

Asmeninis gyvenimas
-------------------

Scherzinger buvo susižadėjusi su pagrindiniu grupės „311" vokalistu Nick Hexum, tačiau jie išsiskyrė.

2007 metais Miunchene per MTV Europos muzikos apdovanojimus Nicole susipažino su Formulės 1 lenktynininku Lewis Hamilton, nuo to laiko jie draugauja.

Ji keliuose vyrų žurnaluose jau kelerius metus iš eilės patenka į Top 100-ką.

Šaltiniai
---------

1. ↑  Smith, Neil (2007 m. lapkričio 12 d). „Talking Shop: Nicole Scherzinger". BBC News. Nuoroda tikrinta July 14, 2007. `{{cite news}}`: Patikrinkite date reikšmes: `|date=` (pagalba)
2. ↑  Sam-Daliri, Nadia (2010-05-18). „Groovy baby! Nicole Scherzinger in Powers-ful show". *The Sun*. London: News Group Newspapers. Nuoroda tikrinta 2010-06-14. `{{cite news}}`: Ženklinimas kursyvu arba paryškinimu čia negalimas: `|work=` (pagalba)
3. ↑  J. Ko, Nalea (2010-03-22). „Nicole Scherzinger: Dancing With Two Hawaiian Feet". Pacific Citizen. Suarchyvuotas originalas 2011-07-27. Nuoroda tikrinta 2010-10-30. `{{cite news}}`: Cite has empty unknown parameter: `|coauthors=` (pagalba)
4. 1 2  Harvey, Oliver (2008-08-29). „Pussycat Dolls Nicole She says she's 'only a 5 out of 10 for looks'". *The Sun*. London: News Group Newspapers. Nuoroda tikrinta 2008-08-30.
5. ↑  „Nicole Scherzinger - Askmen.com". Suarchyvuotas originalas 2008-07-25. Nuoroda tikrinta 2009-06-16.
6. ↑  „The Columbus Dispatch – Local/State".  Archyvuota kopija 2012-06-03 iš WebCite projekto.
7. ↑  Days Of The New Singer Reveals Past On Nicole Scherzinger | Hip Hop News > HipHopDX.com
8. ↑
9. ↑
10. ↑
11. ↑
12. ↑  Vena, Jocelyn (2009-09-24). „Pussycat Dolls 'Taking A Break,' Melody Thornton Says – News Story | Music, Celebrity, Artist News | MTV News". Mtv.com. Nuoroda tikrinta 2009-12-16.
13. ↑  Balsas.lt
14. ↑  „Music – News – Dolls Wyatt, Scherzinger 'not friends'". Digital Spy. 2009-10-01. Nuoroda tikrinta 2009-12-16.
15. ↑  „Exclusive: Pussycat Dolls star Kimberly Wyatt backs ex-Sugababe Keisha for solo success". The Daily Record. Nuoroda tikrinta 2009-12-16.
16. ↑  Robin Antin appears on The Wendy Williams Show
17. ↑  Montgomery, James (2007-08-23). „Nicole Scherzinger Nabs Kanye West For LP, Makes Snow Patrol Singer's Mom Cry". *MTV*. MTV Networks. Nuoroda tikrinta 2009-09-21.
18. ↑  „Nicole Scherzinger Album Preview". *Rap-UP*. Devin Lazerine. Nuoroda tikrinta 2009-09-21.
19. ↑   Archyvuota kopija 2008-12-26 iš Wayback Machine projekto.
20. ↑  „Nicole Scherzinger chooses Christina Milian". Musiqueradio.com. 2009-06-03. Suarchyvuotas originalas 2011-07-14. Nuoroda tikrinta 2010-06-30.
21. ↑  „Hilson: 'Scherzinger forced to stay in PCD'". *Digital Spy*. 2009-06-24. Suarchyvuotas originalas 2016-01-31. Nuoroda tikrinta 2016-12-18. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
22. ↑  Balls, David (2009-09-11). „Snow Patrol to release greatest hits". Digital Spy. Nuoroda tikrinta 2010-09-11.
23. ↑   Archyvuota kopija 2009-04-27 iš Wayback Machine projekto. Accessed April 3, 2009
24. ↑  „Nicole Scherzinger Covers Duran Duran's 'Rio' For Bath Products". Starpulse.com. 2008-04-28. Suarchyvuotas originalas 2009-04-03. Nuoroda tikrinta 2010-07-30.
25. 1 2  Copsey, Robert (2010-09-22). „Scherzinger - Solo Album Will Surprise". Digital Spy (Hachette Fillapaachi Medias). Nuoroda tikrinta 2010-09-22.
26. ↑  „Blabbermouth, Nicole Scherzinger on Slash's album, October 13, 2009". Roadrunnerrecords.com. Suarchyvuotas originalas 2009-10-17. Nuoroda tikrinta 2010-02-28.
27. ↑  Burch, Jacob (2010-02-01). „Music superstars unite to re-record 'We Are the World'". OnTheRedCarpet.com. Suarchyvuotas originalas 2010-02-05. Nuoroda tikrinta 2010-02-01. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
28. ↑  „Twitter / Mom call me chuckles: in the studio with @nicole". Twitter.com. Nuoroda tikrinta 2011-01-01.
29. ↑  www.lrytas.lt JAV konkursą „Šok su žvaigžde" laimėjo dainininkė N.Scherzinger Archyvuota kopija 2010-05-29 iš Wayback Machine projekto.
30. ↑  „Nicole Scherzinger Readies 'Empowering' New Single". Rap Up magazine. 2010-05-23. Nuoroda tikrinta 2010-05-25.
31. ↑  „New single Nicole Scherzinger". *The Music Factory*. TMF. 2010-05-20. Suarchyvuotas originalas 2010-05-23. Nuoroda tikrinta 2010-05-28.
32. ↑  Bain, Becky (2010-05-25). „Nicole Scherzinger's „Nobody Can Change Me" Proves She Should Stick To Dancing". Idolator. Nuoroda tikrinta 2010-05-25.
33. ↑  Savage, Mark (2010-08-09). „Talking Shop: RedOne - As producer and co-writer for Lady Gaga, RedOne is responsible for some of the most ubiquitous radio hits of the last 18 months". BBC News. Nuoroda tikrinta 2010-08-12.
34. ↑  „Nicole Scherzinger | Official Site". Nicolescherzingermusic.com. Suarchyvuotas originalas 2012-09-17. Nuoroda tikrinta 2011-01-01.
35. ↑  „Nicole Scherzinger looks hot in new CA ad campaign". London: The Sun. 2010-04-12. Nuoroda tikrinta 2010-04-20. `{{cite news}}`: Ženklinimas kursyvu arba paryškinimu čia negalimas: `|publisher=` (pagalba)[neveikianti nuoroda]
36. ↑  „Nicole Scherzinger looks hot in new CA ad campaign". London: The Sun. 2010-04-12. Nuoroda tikrinta 2010-04-20. `{{cite news}}`: Ženklinimas kursyvu arba paryškinimu čia negalimas: `|publisher=` (pagalba)[neveikianti nuoroda]
37. ↑  „The Sing Off - NBC Site". Nbc.com. Nuoroda tikrinta 2010-02-28.
38. ↑  Wada, Karen (2010-06-04). „'DWTS' champ and Pussycat Doll Nicole Scherzinger joins cast of 'Rent' at the Hollywood Bowl". *Los Angeles Times*. Tribune Company. Nuoroda tikrinta 2010-06-30.
39. ↑  « Lewis Hamilton gets cosy with Pussycat »[neveikianti nuoroda], *peoplestar.co.uk*, 2008-09-13.
40. ↑   Archyvuota kopija 2008-08-06 iš Wayback Machine projekto. *Maximonline.com*

Nuorodos
--------

|  |  |
| --- | --- |
|  | **Vikiteka: Nicole Scherzinger** – vaizdinė ir garsinė medžiaga  |

* Oficiali svetainėArchyvuota kopija 2012-05-03 iš Wayback Machine projekto.
* Lietuviška svetainė
* Nicole Scherzinger svetainėje Last.fm

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RNicole Scherzinger |
| --- |
|  |
| Albumai | 
*Her Name Is Nicole* (neišleistas) |
|  |
| Singlai | 
„Whatever U Like" · „Baby Love" · „Rio" (remiksas) |
|  |
| Bendradarbiavimo singlai | 
„Lie About Us" · „You Are My Miracle" · „Come to Me" · „Scream" · „Jai Ho! (You Are My Destiny)" |
|  |
| Susiję straipsniai | 
Diskografija · Pussycat Dolls · Eden's Crush · Keri Hilson · Timbaland · Polow Da Don · Days of the New |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R**Pussycat Dolls** |
| --- |
|  |
| **Nicole Scherzinger**  Carmit Bachar • Asia Nitollano • Melody Thornton • Ashley Roberts • Kimberly Wyatt • Jessica Sutta |
|  |
| Studijiniai albumai | 
*PCD* • *Doll Domination* |
|  |
| EP | 
„Doll Domination: The Mini Collection" |
|  |
| PCD singlai | 
„Don't Cha" • „Stickwitu" • „Beep" • „Buttons" • „I Don't Need a Man" • „Wait a Minute" |
|  |
| Doll Domination singlai | 
„When I Grow Up" • „Whatcha Think About That" • „I Hate This Part" • „Bottle Pop" • „Jai Ho! (You Are My Destiny)" • „Hush Hush" |
|  |
| Reklaminiai singlai | 
„Sway" • „Right Now" • „Top of the World" |
|  |
| Turai | 
PCD World Tour • World Domination Tour |
|  |
| Susiję straipsniai | 
Diskografija • Apdovanojimai ir nominacijos • *Live from London* • Girlicious • Robin Antin • Paradiso Girls • Ron Fair |

 |